pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามคลองดู อำเภอละงู จังหวัดสตูลเชื่อมเกาะสู่แผ่นดินใหญ่ คืบหน้ากว่า 75% คาดก่อสร้างแล้วเสร็จต้นปี 2566
วันพฤหัสบดีที่ 19 พฤษภาคม 2565
กรมทางหลวงชนบท สร้างสะพานข้ามคลองดู อําเภอละงู จังหวัดสตูลเชื่อมเกาะสู่แผ่นดินใหญ่ คืบหน้ากว่า 75% คาดก่อสร้างแล้วเสร็จต้นปี 2566
บรรเทาความเดือดร้อนให้กับประชาชน ส่งเสริมเศรษฐกิจการขนส่งในพื้นที่ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามคลองดู อําเภอละงู จังหวัดสตูล ซึ่งปัจจุบันผลการดําเนินงานมีความคืบหน้าไปแล้วกว่าร้อยละ 75 ขณะนี้ อยู่ระหว่างการวางคานสะพานและติดตั้งแผ่นพื้นสะพานช่วงกลางน้ํา โดยคาดว่าจะดําเนินการก่อสร้างแล้วเสร็จสมบูรณ์ในช่วงต้นปี 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในเรื่องการบรรเทาความเดือดร้อนของประชาชนทั่วทุกภูมิภาค สนับสนุนการขนส่งสินค้าทางการเกษตรและประมง ส่งเสริมเศรษฐกิจในพื้นที่ ประกอบกับจังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตําบลแหลมสน อําเภอละงู จังหวัดสตูล ว่าหมู่บ้านมีสภาพพื้นที่ เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทําให้การเดินทางระหว่างเกาะกับแผ่นดินใหญ่เป็นไปด้วยความยากลําบาก เนื่องจากการเดินทางด้วยเรือต้องอาศัยจังหวะการขึ้นลงของน้ําทะเลและเสี่ยงภัยคลื่นลมในช่วงมรสุม จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจําเป็นต้องขอยกเว้นมติคณะรัฐมนตรี เพื่อขอใช้พื้นที่สําหรับดําเนินโครงการ โดยได้จัดทํารายงานการวิเคราะห์ผลกระทบสิ่งแวดล้อม (EIA) เสนอให้สํานักงานนโยบายและแผนทรัพยากรธรรมชาติและสิ่งแวดล้อมและคณะกรรมการสิ่งแวดล้อมแห่งชาติมีมติเห็นชอบ จากนั้นในปี 2563 ทช. จึงได้เริ่มดําเนินโครงการก่อสร้างสะพานข้ามคลองดู อําเภอละงู จังหวัดสตูล โดยใช้งบประมาณในการก่อสร้างรวม 291 ล้านบาท มีจุดเริ่มต้นของโครงการจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และมีจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อมความยาว 1,742 เมตร ขนาด 2 ช่องจราจร ไป-กลับ ระยะทางรวม 3,062 เมตร เมื่อก่อสร้างแล้วเสร็จจะช่วยยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้ ได้อย่างสะดวกรวดเร็วปลอดภัย ประหยัดเวลาในการเดินทางหากมีเหตุฉุกเฉินหรือการอพยพประชาชนในกรณีเกิดภัยพิบัติในอนาคต
รัฐบาลไทย-ข่าวทำเนียบรัฐบาล-เตรียมพร้อมรับมือเปิดเทอม เน้นเรียน On-Site ยึดมาตรการ 6-6-7 ลดความเสี่ยงโควิดในสถานศึกษา
วันศุกร์ที่ 22 เมษายน 2565
เตรียมพร้อมรับมือเปิดเทอม เน้นเรียน On-Site ยึดมาตรการ 6-6-7 ลดความเสี่ยงโควิดในสถานศึกษา
.....
กระทรวงศึกษาธิการ (ศธ.) เตรียมความพร้อมเปิดภาคเรียนที่ 1/2565 ในเดือน พ.ค. นี้ โดยกําหนดนโยบายให้จัดการเรียนการสอนในรูปแบบ on-site หรือ จัดการเรียนการสอนที่สถานศึกษาให้มากที่สุด และไม่นําเรื่องการฉีดวัคซีนมาเป็นเงื่อนไขในการมาเรียนของนักเรียน ขณะเดียวกัน จะรณรงค์ให้นักเรียนตั้งแต่ชั้นอนุบาล – ชั้น ปวส. เข้ารับการฉีดวัคซีนป้องกันโควิดให้มากที่สุด
.
ส่วนการดูแลนักเรียน เบื้องต้นอาจแบ่งเด็กออกเป็น 2 กลุ่ม คือ กลุ่มที่มาโรงเรียนได้ ต้องเว้นระยะห่างในการทํากิจกรรมต่าง ๆ และกลุ่มที่ไม่สามารถมาเรียนที่โรงเรียนได้ ให้โรงเรียนจัดการเรียนการสอนในรูปแบบที่เหมาะสมกับผู้เรียน เช่น การเรียนการสอนแบบ ON-LINE ผ่านอินเทอร์เน็ต และ ON-HAND สําหรับนักเรียนที่ไม่มีความพร้อมด้านอุปกรณ์ ให้นําหนังสือ แบบฝึกหัด ใบงาน ไปเรียนรู้ที่บ้าน เป็นต้น
.
สําหรับมาตรการความปลอดภัย 6-6-7 เพื่อลดความเสี่ยงโควิดในสถานศึกษา ที่สถานศึกษาต้องปฏิบัติอย่างเคร่งครัด ประกอบด้วย 6 มาตรการหลัก (DMHT-RC) เว้นระยะห่าง สวมหน้ากาก ล้างมือ คัดกรองวัดไข้ ลดการแออัด และทําความสะอาด
.
6 มาตรการเสริม ดูแลตนเอง ใช้ช้อนกลางส่วนตัว กินอาหารปรุงสุกใหม่ ลงทะเบียนเข้าออกโรงเรียน สํารวจตรวจสอบ และกักกันตัวเอง
.
ส่วนแนวทาง 7 มาตรการเข้มสําหรับสถานศึกษา 1.ประเมิน TSC+ และรายงานผลผ่าน MOE COVID อย่างต่อเนื่อง 2.Small Bubble ทํากิจกรรมแบบกลุ่มย่อย 3.อาหารตามหลักสุขาภิบาลอาหารและหลักโภชนาการ 4.อนามัยสิ่งแวดล้อม ทั้งอากาศ ความสะอาด น้ํา ขยะ 5.School Isolation มีแผนเผชิญเหตุและซักซ้อม 6.Seal Route ดูแลการเดินทางจากบ้านไปโรงเรียน 7.School Pass สําหรับทุกคนในสถานศึกษาเพื่อไว้ตรวจสอบข้อมูลทางสาธารณสุข
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือน! 14 จังหวัดภาคใต้ ฝนตกหนัก เสี่ยงน้ำท่วมฉับพลัน – น้ำป่าไหลหลาก
วันจันทร์ที่ 29 พฤศจิกายน 2564
เตือน! 14 จังหวัดภาคใต้ ฝนตกหนัก เสี่ยงน้ําท่วมฉับพลัน – น้ําป่าไหลหลาก
....
วันนี้ กรมอุตุนิยมวิทยาออกประกาศเตือน “ฝนตกหนักถึงหนักมากบริเวณภาคใต้และคลื่นลมแรงบริเวณอ่าวไทย” ซึ่งมีผลกระทบถึงวันที่ 1 ธ.ค. 64 เนื่องจากมีร่องมรสุมพาดผ่านภาคใต้บริเวณ จ.ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล ส่งผลให้มีฝนเพิ่มขึ้น และมีฝนตกหนักถึงหนักมากบางแห่ง
.
จึงขอให้ประชาชนในพื้นที่ดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ําท่วมฉับพลันและน้ําป่าไหลหลากได้ รวมถึงประชาชนที่อาศัยบริเวณชายฝั่งโปรดระวังอันตรายจากคลื่นลมแรงที่พัดเข้าหาฝั่ง และเดินเรือด้วยความระมัดระวัง
.
และสามารถติดตามประกาศและข้อมูลการพยากรณ์อากาศ ได้ที่http://www.tmd.go.th/หรือ โทร. 0-2399-4012-13 และ 1182 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รอง.นรม.วิษณุ พร้อม รมต.อนุชา ลงพื้นที่อุทัยธานี นครสวรรค์ ติดตามสถานการณ์อุทกภัย นำความห่วงใย ส่งมอบกำลังใจให้ผู้ประสบภัย
วันเสาร์ที่ 9 ตุลาคม 2564
รอง.นรม.วิษณุ พร้อม รมต.อนุชา ลงพื้นที่อุทัยธานี นครสวรรค์ ติดตามสถานการณ์อุทกภัย นําความห่วงใย ส่งมอบกําลังใจให้ผู้ประสบภัย
รอง.นรม.วิษณุ พร้อม รมต.อนุชา ลงพื้นที่อุทัยธานี นครสวรรค์ ติดตามสถานการณ์อุทกภัย นําความห่วงใย ส่งมอบกําลังใจให้ผู้ประสบภัย
วันนี้ (9 ตุลาคม 2564) นายวิษณุ เครืองาม รองนายกรัฐมนตรี นําคณะประกอบด้วย นายอนุชา นาคาศัย รัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี ลงพื้นที่ จ.อุทัยธานี และ จ.นครสวรรค์ เพื่อติดตามสถานการณ์อุทกภัย และให้ความช่วยเหลือประชาชนผู้ได้รับผลกระทบ
ช่วงเช้า เวลา ประมาณ 10.00 น. รองนายกรัฐมนตรีและคณะได้ลงพื้นที่ไปยัง จ.อุทัยธานี ศาลาประชาคม เทศบาลตําบลหาดทนง อ.เมืองอุทัยธานี โดยมีนายขจรเกียรติ รักพานิชมณี ผู้ว่าราชการจังหวัดอุทัยธานีรายงานสภาพปัญหาอุทกภัยในพื้นที่และการให้ความช่วยเหลือ รองนายกรัฐมนตรีได้มอบถุงยังชีพ ของกองทุนผู้ประสบสาธารณภัย สํานักนายกรัฐมนตรี ให้แก่ผู้แทนผู้ประสบภัย 13 ตําบล จํานวน 1,000 ชุด
จากนั้น คณะได้เดินทางไปยังชุมชนบริเวณริมน้ําสะแกรกรัง ซึ่งประสบปัญหาน้ําล้นตลิ่ง เข้าท่วมบ้านเรือนและพื้นที่การเกษตรได้รับความเสียหาย โดยรองนายกรัฐมนตรีและคณะได้มอบถุงยังชีพเพื่อช่วยเหลือเป็นการเบื้องต้น จํานวน 12 ราย
รองนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี และคณะรัฐมนตรีมีความห่วงใยประชาชนผู้ประสบปัญหาอุทกภัย วันนี้ ตนและคณะได้ลงพื้นที่ จ.อุทัยธานี และ จ.นครสวรรค์ เพื่อติดตามสถานการณ์อย่างใกล้ชิด ซึ่งการช่วยเหลือผู้ประสบภัยเป็นสิ่งที่รัฐบาลเร่งดําเนินการลําดับแรก จากนั้น เมื่อสถานการณ์คลี่คลายจะเร่งปรับปรุงระบบสาธารณูปโภค และดําเนินการเยียวยาประชาชนและภาคการเกษตรในพื้นที่ต่อไป คาดว่าสถานการณ์ของ จ.อุทัยธานี จะดีขึ้นแน่นอนหากไม่มีพายุเข้ามาอีก พร้อมนี้ รองนายกรัฐมนตรีได้กล่าวให้กําลังใจประชาชนให้สู้ต่อไป หากมีปัญหาหรือประสบความเดือดร้อนให้แจ้งต่อเจ้าหน้าที่ภาครัฐที่ใกล้ชิด เช่น กํานัน ผู้ใหญ่บ้าน และข้าราชการส่วนท้องถิ่นทันที
เสร็จแล้ว คณะได้เดินทางต่อไปยังพื้นที่ จ.นครสวรรค์ เพื่อติดตามและช่วยเหลือผู้ประสบภัยในพื้นที่ อ.พยุหะคีรี และ อ.โกรกพระ เพื่อตรวจเยี่ยมให้กําลังใจผู้ประสบภัยและมอบถุงยังชีพ จํานวน 1,000 ชุด ต่อไป
รัฐบาลไทย-ข่าวทำเนียบรัฐบาล-ยกเว้นค่าธรรมเนียมต่อใบอนุญาตธุรกิจนำเที่ยว-มัคคุเทศก์
วันจันทร์ที่ 22 พฤศจิกายน 2564
ยกเว้นค่าธรรมเนียมต่อใบอนุญาตธุรกิจนําเที่ยว-มัคคุเทศก์
วันอาทิตย์ที่ 21 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือธุรกิจนําเที่ยวและมัคคุเทศก์ โดยอนุมัติหลักการร่างกฎกระทรวงยกเว้นค่าธรรมเนียมการต่ออายุใบอนุญาตประกอบธุรกิจนําเที่ยวและใบอนุญาตเป็นมัคคุเทศก์ ซึ่งเป็นการกําหนดให้ยกเว้นค่าธรรมเนียมในการต่ออายุใบอนุญาตประกอบธุรกิจนําเที่ยว ครั้งละ 2,000 บาท การต่ออายุใบอนุญาตประกอบธุรกิจนําเที่ยวสาขา ครั้งละ 1,000 บาท เป็นเวลา 2 ปี และยกเว้นค่าธรรมเนียมการต่อใบอนุญาตเป็นมัคคุเทศก์ ครั้งละ 200 บาท เป็นเวลา 5 ปี นับแต่วันที่ร่างกฎกระทรวงฉบับนี้ใช้บังคับ เพื่อบรรเทาภาระผู้ประกอบการธุรกิจนําเที่ยวและมัคคุเทศก์ในระยะเร่งด่วน จากผลกระทบของสถานการณ์การการแพร่ระบาดของโรคโควิด-19 ที่ส่งผลให้การท่องเที่ยวหยุดชะงักมาเป็นเวลานาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด สธ. กำชับสถานพยาบาลเตรียมพร้อมดูแลประชาชนช่วงฝนตกหนัก 9 - 14 ก.ค. 65
วันศุกร์ที่ 8 กรกฎาคม 2565
ปลัด สธ. กําชับสถานพยาบาลเตรียมพร้อมดูแลประชาชนช่วงฝนตกหนัก 9 - 14 ก.ค. 65
กระทรวงสาธารณสุข กําชับสถานพยาบาล เฝ้าระวังสถานการณ์ฝนตกหนัก ระหว่างวันที่ 9-14 กรกฎาคมอย่างใกล้ชิด เตรียมพร้อมให้การดูแลประชาชนตลอด 24 ชั่วโมง
กระทรวงสาธารณสุข กําชับสถานพยาบาล เฝ้าระวังสถานการณ์ฝนตกหนัก ระหว่างวันที่ 9-14 กรกฎาคมอย่างใกล้ชิด เตรียมพร้อมให้การดูแลประชาชนตลอด 24 ชั่วโมง พร้อมเตือนประชาชนระวังอันตรายจากพายุฝนฟ้าคะนอง หลีกเลี่ยงการอยู่ในที่โล่งแจ้ง และดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย
วันนี้ (8 กรกฎาคม 2565) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาได้ออกประกาศว่า ระหว่างวันที่ 9 – 14 กรกฎาคมนี้ พื้นที่ 35 จังหวัดในภาคเหนือ – อีสาน – กลาง – ใต้ จะมีฝนเพิ่มขึ้น โดยมีฝนตกหนักถึงหนักมากในบางพื้นที่อาจส่งผลให้เกิดสถานการณ์น้ําท่วมฉับพลัน น้ําป่าไหลหลากและน้ําท่วมขัง จึงได้กําชับให้สถานพยาบาลทุกพื้นที่ติดตาม เฝ้าระวังสถานการณ์ตามแผน เพื่อป้องกันอาคารสถานที่และครุภัณฑ์ไม่ให้ได้รับผลกระทบ ขนย้ายยา เวชภัณฑ์ เครื่องมือแพทย์ไว้ในที่ปลอดภัย จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว พร้อมออกปฏิบัติการดูแลช่วยเหลือประชาชนที่ประสบภัย นอกจากนี้ให้เฝ้าระวังโรคและภัยสุขภาพที่อาจจะเกิดขึ้นอย่างใกล้ชิด และเตรียมพร้อมดูแลประชาชนตลอด 24 ชั่วโมง
“สภาพอากาศที่เปลี่ยนแปลงอาจทําให้ประชาชนป่วยเป็นไข้หวัดได้ง่าย ขอให้ดูแลสุขภาพร่างกายให้แข็งแรง สําหรับประชาชนที่อยู่ในพื้นที่เสี่ยง ขอให้ติดตามสถานการณ์และข้อมูลจากทางราชการอย่างใกล้ชิด หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า อุบัติเหตุที่อาจเกิดขึ้นจากการจมน้ํา ไฟดูด หากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง” นายแพทย์เกียรติภูมิ กล่าว
************************************** 8 กรกฎาคม 2565
รัฐบาลไทย-ข่าวทำเนียบรัฐบาล-ดร.สาธิต ให้ รพ.เกาะช้าง เร่งพัฒนาศักยภาพการสาธารณสุขทางทะเล สร้างความเชื่อมั่นนักท่องเที่ยว
วันอาทิตย์ที่ 13 มีนาคม 2565
ดร.สาธิต ให้ รพ.เกาะช้าง เร่งพัฒนาศักยภาพการสาธารณสุขทางทะเล สร้างความเชื่อมั่นนักท่องเที่ยว
รัฐมนตรีช่วยว่าการกระทรวงสาธารณสุข สั่งการให้โรงพยาบาลเกาะช้างร่วมกับหน่วยงานที่เกี่ยวข้องเร่งพัฒนาศักยภาพการสาธารณสุขทางทะเล เพื่อสร้างความเชื่อมั่นด้านความปลอดภัยให้กับนักท่องเที่ยว รองรับโรคโควิด 19 เข้าสู่การเป็นโรคประจําถิ่น
รัฐมนตรีช่วยว่าการกระทรวงสาธารณสุข สั่งการให้โรงพยาบาลเกาะช้างร่วมกับหน่วยงานที่เกี่ยวข้องเร่งพัฒนาศักยภาพการสาธารณสุขทางทะเล เพื่อสร้างความเชื่อมั่นด้านความปลอดภัยให้กับนักท่องเที่ยว รองรับโรคโควิด 19 เข้าสู่การเป็นโรคประจําถิ่น พร้อมเยี่ยมเสริมพลังอสม. เกาะช้าง
วันนี้ (13 มีนาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามการดําเนินงานด้านการแพทย์และสาธารณสุขโรงพยาบาลเกาะช้าง จังหวัดตราด และกล่าวว่า กระทรวงสาธารณสุขมีนโยบายให้ โรงพยาบาลที่ตั้งอยู่ในพื้นที่เกาะ จัดระบบการสาธารณสุขทางทะเล โดยเฉพาะงานอุบัติเหตุฉุกเฉินการส่งต่อผู้ป่วยเพื่อไปรักษาบนฝั่งอย่างทันท่วงที ลดความเสี่ยงในการเสียชีวิต รวมทั้งเป็นการสร้างความมั่นใจให้กับนักท่องเที่ยวที่เข้ามาท่องเที่ยวบนเกาะ สําหรับเกาะช้างเป็นแหล่งท่องเที่ยวสําคัญของภาคตะวันออก ก่อนที่จะมีการแพร่ระบาดของโรคโควิด 19 มีนักท่องเที่ยวทั้งชาวไทยและต่างชาติเข้ามาท่องเที่ยวจํานวนมาก สร้างรายได้ปีละกว่า 10,000 ล้านบาท และขณะนี้ประเทศไทยได้เตรียมการปรับมาตรการต่างๆ ให้โรคโควิด 19 เข้าสู่การเป็นโรคประจําถิ่น จึงต้องเร่งพัฒนาศักยภาพและระบบบริการการสาธารณสุขทางทะเล เพื่อเตรียมรับนักท่องเที่ยวที่จะกลับเข้ามาท่องเที่ยวมากขึ้น
โดยโรงพยาบาลเกาะช้าง ซึ่งเป็นโรงพยาบาลชุมชนแห่งเดียวบนเกาะ และ รพ.สต.อีก 5 แห่ง ได้ทํางานร่วมกันเป็นเครือข่ายในการดูแลสุขภาพประชาชนในพื้นที่ และร่วมจัดระบบการสาธารณสุขทางทะเลโดยทํางานในรูปแบบคณะกรรมการพัฒนาสาธารณสุขทางทะเลจังหวัดตราด ซึ่งประกอบด้วย หน่วยงานภาครัฐ สถาบันการแพทย์ฉุกเฉินเห่งชาติ ภาคท้องถิ่น ภาคเอกชน และผู้ประกอบการในพื้นที่ แบ่งการดูแลรับผิดชอบเฝ้าระวังนักท่องเที่ยวตามโซนต่างๆ หน้าหาด มีระบบประสานส่งต่อ ทั้งเรือโดยสาร เรือโรงพยาบาลเอกชน รถพยาบาลฉุกเฉิน และเฮลิคอปเตอร์ ซึ่งมีจุดจอดบนเกาะถึง 6 จุด เพื่อส่งผู้ป่วยไปยังโรงพยาบาลตราด โดยโรงพยาบาลเกาะช้างมีพยาบาลที่ผ่านการอบรมการลําเลียงทางอากาศ ถึง 8 คน นอกจากนี้ ได้สั่งการให้โรงพยาบาลเตรียมทําแผนปี 2566ด้านการแพทย์ฉุกเฉิน และเพิ่มศักยภาพการดูรักษาประชาชนและนักท่องเที่ยว รวมถึงการพัฒนา รพ.สต.คลองพร้าว ให้มีศักยภาพในการดูแลรักษาประชาชนและนักท่องเที่ยวที่อยู่อีกฝั่งของเกาะ เช่น ให้มีแพทย์อยู่ประจํา,เพิ่มบริการตรวจรักษาแบบผู้ป่วยนอก, ทันตกรรม, กายภาพบําบัด, การแพทย์แผนไทย, อุบัติเหตุฉุกเฉิน เพื่อให้ดูแลนักท่องเที่ยวได้ดียิ่งขึ้น ลดการเดินทางของผู้ป่วย และเป็นการสร้างความเชื่อมั่นด้านความปลอดภัยในการท่องเที่ยว
พร้อมกันนี้ ได้เยี่ยมเสริมพลัง อสม. อําเภอเกาะช้าง โดยเชิญชวนให้ อสม. สมัครเป็นสมาชิกฌาปนกิจสงเคราะห์ อสม. เพื่อสร้างหลักประกันให้กับลูกหลาน กรณีหากเสียชีวิตจะได้รับเงินเยียวยาจํานวนทั้งสิ้น 440,000 บาทและให้ อสม.ทุกคนเป็นผู้นําทางสุขภาพด้วยการออกกําลังกาย และปฏิบัติหน้าที่เป็นจิตอาสาด้วยความภาคภูมิใจ
************************************13 มีนาคม 2565
รัฐบาลไทย-ข่าวทำเนียบรัฐบาล-ราชกิจจาฯ ประกาศลด – ยกเว้นค่าธรรมเนียม ทำบัตรปชช. – ทะเบียนราษฎร ถึงสิ้นปี 64
วันจันทร์ที่ 20 กันยายน 2564
ราชกิจจาฯ ประกาศลด – ยกเว้นค่าธรรมเนียม ทําบัตรปชช. – ทะเบียนราษฎร ถึงสิ้นปี 64
....
เว็บไซต์ราชกิจจานุเบกษา เผยแพร่ประกาศกรมการปกครอง ลด – ยกเว้นค่าธรรมเนียม การทําบัตรประชาชน การจดทะเบียนสมรส - รับรองบุตร ทะเบียนราษฎร และการออกหนังสือสําคัญเกี่ยวกับชื่อบุคคล เพื่อบรรเทาความเดือดร้อนและลดภาระของประชาชนในช่วงสถานการณ์การแพร่ระบาดของโรคโควิด-19 จนถึงวันที่ 31 ธ.ค. 64
.
1. ยกเว้นค่าธรรมเนียมเกี่ยวกับบัตรประจําตัวประชาชน : การออกบัตรใหม่ ในกรณีสูญหาย หรือบัตรชํารุด
http://www.ratchakitcha.soc.go.th/DATA/PDF/2564/E/223/T_0033.PDF
.
2. ลดค่าธรรมเนียมจดทะเบียนครอบครัว รับรองบุตร - จดทะเบียนสมรส เหลือรายละ 1 บาท
http://www.ratchakitcha.soc.go.th/DATA/PDF/2564/E/223/T_0034.PDF
.
3. ยกเว้นค่าธรรมเนียมเกี่ยวกับการทะเบียนราษฎร เช่น แจ้งเกิด – ตาย/ ย้ายที่อยู่/ ทะเบียนบ้านชํารุดหรือสูญหาย
http://www.ratchakitcha.soc.go.th/DATA/PDF/2564/E/223/T_0038.PDF
.
4. ลดค่าธรรมเนียมการออกหนังสือสําคัญเกี่ยวกับชื่อบุคคล การแก้ไขชื่อตัว หรือชื่อสกุล เหลือฉบับละ 1 บาท
http://www.ratchakitcha.soc.go.th/DATA/PDF/2564/E/223/T_0035.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ติดตามสถานการณ์ในประเทศอย่างต่อเนื่อง กำชับดำเนินมาตรการบรรเทาความเดือดร้อนของประชาชนอย่างครอบคลุมทุกมิติ
วันพฤหัสบดีที่ 23 มิถุนายน 2565
โฆษกรัฐบาลเผย “นายกฯ” ติดตามสถานการณ์ในประเทศอย่างต่อเนื่อง กําชับดําเนินมาตรการบรรเทาความเดือดร้อนของประชาชนอย่างครอบคลุมทุกมิติ
โฆษกรัฐบาลเผย “นายกฯ” ติดตามสถานการณ์ในประเทศอย่างต่อเนื่อง กําชับดําเนินมาตรการบรรเทาความเดือดร้อนของประชาชนอย่างครอบคลุมทุกมิติ ย้ํารัฐบาลพร้อมชี้แจงในการอภิปรายไม่ไว้วางใจ เน้นสร้างการรับรู้ที่ถูกต้องแก่ประชาชน
วันนี้ (23 มิถุนายน 2565) เวลา 11.00 น. นายธนกร วังบุญคงชนะ โฆษกประจําสํานักนายกรัฐมนตรี แถลงภายหลังการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 2/2565 ณ ทําเนียบรัฐบาล ว่า นายกรัฐมนตรีมอบหมายให้กระทรวงพาณิชย์ดูแลราคาสินค้าอุปโภคบริโภคที่เตรียมปรับขึ้นราคา ไม่ให้เกิดผลกระทบต่อผู้บริโภค และสั่งการให้กระทรวงสาธารณสุขเฝ้าระวังโรคฝีดาษลิง คัดกรอง เตรียมความพร้อมในทุกด้าน หลังสิงคโปร์พบผู้ติดเชื้อรายแรกในอาเซียน ขอให้พี่น้องประชาชนอย่าตื่นตระหนกและดูแลตัวเองอย่างเคร่งครัด พร้อมสั่งการให้กระทรวงคมนาคมวางแผนล่วงหน้า กรณีรถโดยสารปรับลดการเดินรถ ขณะนี้กระทรวงคมนาคมอยู่ระหว่างการเจรจา ซึ่งหากเกิดผลกระทบต่อประชาชน จะขอความร่วมมือกับ บขส. และรฟท. ให้เตรียมพร้อมรับมือ
โฆษกรัฐบาลกล่าวเพิ่มเติมว่า นายกรัฐมนตรีและรัฐบาลมีความพร้อมที่จะขึ้นชี้แจงในการอภิปรายไม่ไว้วางใจที่จะถึงนี้ โดยนายกรัฐมนตรีได้กําชับหน่วยงานที่เกี่ยวข้องติดตามสถานการณ์ต่าง ๆ อย่างต่อเนื่อง เตรียมพร้อมข้อมูลที่จะใช้ในการอภิปรายอย่างครอบคลุมทุกมิติ เพื่อสร้างการรับรู้ที่ถูกต้องให้กับพี่น้องประชาชน พร้อมย้ําว่าการตอบโต้ทางการเมืองนั้นไม่เกิดประโยชน์ ขณะเดียวกัน นายกรัฐมนตรีติดตามสถานการณ์ด้านพลังงานที่ปัจจุบันส่งผลกระทบต่อพี่น้องประชาชนหลายส่วน โดยเฉพาะค่าครองชีพ ซึ่งนายกฯ ได้ติดตามการดําเนินการมาอย่างต่อเนื่อง พร้อมกําชับให้หน่วยงานที่เกี่ยวข้อง ทั้งกระทรวงพลังงาน กระทรวงพาณิชย์ ดําเนินมาตรการช่วยเหลือประชาชนอย่างเต็มที่
“ในส่วนที่มีการวิพากษ์วิจารณ์การจัดให้สภาความมั่นคงแห่งชาติ (สมช.) เป็นตัวหลักในการแก้ไขปัญหาในหลายเรื่อง ขอชี้แจงว่า นายกรัฐมนตรีมองว่าในอนาคตสถานการณ์ของประเทศ วิกฤตพลังงานที่อยู่นอกประเทศสามารถส่งผลกระทบมายังประเทศไทยได้ ซึ่งการแก้ไขปัญหาต่าง ๆ ไม่สามารถทําได้อย่างรวดเร็ว จึงสั่งการให้ สมช. เป็นเจ้าภาพในการเตรียมข้อมูลความมั่นคงในทุกด้านอย่างครอบคลุมทุกมิติ เกิดการแก้ไขปัญหาแบบองค์รวมเตรียมรับมือสถานการณ์ในอนาคตได้อย่างทันท่วงที” โฆษกประจําสํานักนายกรัฐมนตรีกล่าว
........................
รัฐบาลไทย-ข่าวทำเนียบรัฐบาล-การรถไฟแห่งประเทศไทยเชิญท่องเที่ยวรถไฟลอยน้ำ
วันพุธที่ 1 ธันวาคม 2564
การรถไฟแห่งประเทศไทยเชิญท่องเที่ยวรถไฟลอยน้ํา
นั่งรถไฟเที่ยวเขื่อนป่าสักชลสิทธิ์ แบบไปเช้า - เย็นกลับ ทุกวันศุกร์, เสาร์ และอาทิตย์ เริ่ม 26 พ.ย. 64 - 30 ม.ค. 65 เท่านั้น
การรถไฟแห่งประเทศไทย (รฟท.) กระทรวงคมนาคม ขอเชิญท่องไปกับความสุขเหนือน้ํา นั่งรถไฟเที่ยวเขื่อนป่าสักชลสิทธิ์ แบบไปเช้า - เย็นกลับ ทุกวันศุกร์, เสาร์ และอาทิตย์ เริ่ม 26 พ.ย. 64 - 30 ม.ค. 65 เท่านั้นออกเดินทางจากสถานีกรุงเทพ (หัวลําโพง) เวลา 06:00 น.ขบวนจะหยุดรับ - ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต อยุธยา สระบุรี ชุมทางแก่งคอย นักท่องเที่ยวสามารถขึ้นรถไฟตามสถานีดังกล่าวข้างต้นได้เดินทางถึงจุดชมวิว “รถไฟลอยน้ํา” กลางเขื่อนป่าสักชลสิทธิ์ เวลา 09:25 น.เดินทางถึงสถานีโคกสลุง เพื่อชม ชิม ช้อป สินค้า OTOP เวลา 09:50 น.เดินทางถึงที่หยุดรถเขื่อนป่าสักชลสิทธิ์ เพื่อท่องเที่ยวสถานที่ใกล้เคียง เวลา 10:35 น.ออกเดินทางกลับสู่กรุงเทพ เวลา 15:30 น. โดยจะหยุดรับส่งที่ชุมทางแก่งคอย สระบุรี อยุธยา รังสิต ดอนเมือง หลักสี่ บางเขน บางซื่อ และสถานีสามเสน ตามลําดับถึงสถานีกรุงเทพ (หัวลําโพง) โดยสวัสดิภาพ เวลา 18:50 น.
อัตราค่าโดยสารไป - กลับ ชั้นธรรมดา
กรุงเทพ- เขื่อนป่าสักชลสิทธิ์ - กรุงเทพ คนละ 330 บาท
สระบุรี/แก่งคอย - โคกสลุง ผู้ใหญ่/เด็ก คนละ 130 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 150 บาท
อัตราค่าโดยสารไป - กลับ ชั้นปรับอากาศ
กรุงเทพ- เขื่อนป่าสักชลสิทธิ์ - กรุงเทพ คนละ 560 บาท
สระบุรี/แก่งคอย - โคกสลุง ผู้ใหญ่/เด็ก คนละ 260 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 250 บาท
** นักท่องเที่ยวต้องได้รับการฉีดวัคซีนครบ 2 เข็ม หรือแสดงผลตรวจ ATK ไม่เกิน 72 ชั่วโมง
ซื้อบัตรได้ที่สถานีรถไฟทั่วประเทศ หรือระบบ D-Ticket ผ่านเว็บไซต์ www.railway.co.th
สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย.
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายก”เดินทางเข้าร่วมการประชุม COP26 รับฟังแนวทางการแก้ไขปัญหาสภาพภูมิอากาศของโลก
วันอาทิตย์ที่ 31 ตุลาคม 2564
​โฆษกรัฐบาลเผย “นายก”เดินทางเข้าร่วมการประชุม COP26 รับฟังแนวทางการแก้ไขปัญหาสภาพภูมิอากาศของโลก
และนําเสนอแนวทางการดําเนินนโยบายของไทยเพื่อรับมือกับความท้าทายด้านสภาพภูมิอากาศอย่างเป็นรูปธรรม
วันนี้ (วันที่ 31 ตุลาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หนึ่งในภารกิจสําคัญของพลเอกประยุทธ์ จันทร์โอชา นายกรัฐมนตรีและรัฐมนตรีกระทรวงกลาโหม ในการเข้าร่วมการประชุมระดับผู้นํา (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change Conference of the Parties: UNFCCC COP) (COP 26) ณ เมืองกลาสโกว์ สหราชอาณาจักร คือการนําเสนอเป้าหมายและการดําเนินงานที่แข็งขันต่าง ๆ โดยเฉพาะอย่างยิ่ง การนําเสนอการจัดทํา “ยุทธศาสตร์ระยะยาวเพื่อลดการปล่อยก๊าซเรือนกระจกของไทย (LT-LEDS)” ซึ่งเป็นการดําเนินการตามความตกลงปารีส (Paris Agreement) ที่เป็นกติการะหว่างประเทศในการร่วมกันแก้ไขปัญหาการเพิ่มขึ้นของอุณหภูมิเฉลี่ยของโลก และมุ่งลดการปล่อยก๊าซเรือนกระจกสูงสุดในปี ค.ศ. 2030 และปล่อยก๊าซเรือนกระจกเป็นศูนย์เร็วที่สุดภายในครึ่งปีหลังของศตวรรษนี้ ทั้งนี้ ไทยถือเป็น 1 ใน 3 ของประเทศในภูมิภาคเอเชียตะวันออกเฉียงใต้ ที่นําส่งยุทธศาสตร์ระยะยาวเพื่อลดการปล่อยก๊าซเรือนกระจก ร่วมกับสิงคโปร์และอินโดนีเซีย
โฆษกประจําสํานักฯ กล่าวว่า ไทยยังมีการดําเนินตามนโยบายของนายกรัฐมนตรีเพื่อแก้ไขปัญหาสภาพภูมิอากาศในหลายๆ ส่วน อาทิ
1. การยกร่างพระราชบัญญัติการเปลี่ยนแปลงสภาพภูมิอากาศ
2. การกําหนดเป้าหมายให้มีการใช้ยานยนต์ไฟฟ้าในประเทศ จํานวน 15 ล้านคัน หรือประมาณ 1 ใน 3 ของยานยนต์ทั้งหมดภายในปี 2578
3. การปลูกต้นไม้ยืนต้นทั่วประเทศจํานวนหนึ่งร้อยล้านต้นภายในปี 2565 ซึ่งเป็นส่วนหนึ่งของการแก้ปัญหาโดยใช้ธรรมชาติเป็นพื้นฐาน (nature-based solutions) ทั้งนี้การดําเนินการดังกล่าว นอกจากการบูรณาการการทํางานร่วมกัน ระหว่างหน่วยงานภาครัฐ ภาคเอกชน ประชาสังคม และประชาชนแล้ว ไทยยังได้รับความร่วมมือจากมิตรประเทศ สนับสนุนการขับเคลื่อนแก้ไขปัญหาสภาพภูมิอากาศ อาทิ สหรัฐฯ ร่วมกับการไฟฟ้าฝ่ายผลิตแห่งประเทศไทยส่งเสริมการบูรณาการพลังงานหมุนเวียนให้มีประสิทธิภาพยิ่งขึ้นในโครงข่ายไฟฟ้าของไทย
อนึ่ง กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change: UNFCCC) กําหนดเป้าหมายร่วมกันคือ เพื่อรักษาระดับความเข้มข้นของก๊าซเรือนกระจกในชั้นบรรยากาศไม่ให้เกินระดับที่จะเป็นภัยคุกคามต่อสิ่งมีชีวิตและความมั่นคงทางอาหาร โดยทุกประเทศต้องร่วมรับผิดชอบต่อปัญหาด้านการเปลี่ยนแปลงสภาพภูมิอากาศกันตามขีดความสามารถที่แต่ละประเทศจะทําได้ และได้จัดให้มีการประชุมสมัชชารัฐภาคีฯ ที่เรียกว่า Conference Of the Parties (COP) เป็นประจําทุกปีนับตั้งแต่ปี พ.ศ. 2537 จนถึงปัจจุบัน นายกรัฐมนตรีและคณะ ประกอบด้วยนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมจะเดินทางออกจากประเทศไทยเพื่อเข้าร่วมการประชุมฯ ในช่วงเย็นวันนี้ และจะมีการรายงานข่าวการเดินทางของนายกรัฐมนตรีเป็นระยะต่อไป
รัฐบาลไทย-ข่าวทำเนียบรัฐบาล-ครม. อนุมัติแผนป้องกันและบรรเทาสาธารณภัยแห่งชาติ ปี 64 - 70 ชู 5 ยุทธศาสตร์ “ลดภัยเก่า ป้องกันภัยใหม่”
วันจันทร์ที่ 11 กรกฎาคม 2565
ครม. อนุมัติแผนป้องกันและบรรเทาสาธารณภัยแห่งชาติ ปี 64 - 70 ชู 5 ยุทธศาสตร์ “ลดภัยเก่า ป้องกันภัยใหม่”
.....
ที่ประชุม ครม. (5 ก.ค. 65) อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570 ด้วยแนวคิดการจัดการความเสี่ยงจากสาธารณภัยแบบอัจฉริยะ ตั้งเป้าลดความเสี่ยงที่มีอยู่เดิมและป้องกันไม่ให้เกิดความเสี่ยงใหม่ พร้อมประยุกต์ใช้งานวิจัย นวัตกรรม เทคโนโลยี และภูมิปัญญา เพื่อให้ทุกภาคส่วนรู้เท่าทันการจัดการความเสี่ยงจากสาธารณภัย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ศุลกากร” เปิดแคมเปญ “ท้ารบสยบไพรี” ตรวจเข้ม ป้องกันลักลอบขนยาเสพติด
วันศุกร์ที่ 25 มีนาคม 2565
“ศุลกากร” เปิดแคมเปญ “ท้ารบสยบไพรี” ตรวจเข้ม ป้องกันลักลอบขนยาเสพติด
.....
รัฐบาลโดยกรมศุลกากร เดินหน้าป้องกันการลักลอบขนยาเสพติดและสินค้าผิดกฎหมายอย่างเต็มที่ เพื่อให้ผู้ที่ประกอบธุรกิจอย่างสุจริตได้รับผลกระทบน้อยที่สุดในการส่งออกสินค้า ตามนโยบายสร้างความสมดุลระหว่างการอํานวยความสะดวกทางการค้าและการควบคุมทางศุลกากร รวมถึงสร้างความเชื่อมั่นในเวทีการค้าระหว่างประเทศ
.
ล่าสุด สํานักงานศุลกากรท่าเรือกรุงเทพ (สทก.) เปิดยุทธการ “สทก. ท้ารบสยบไพรี” ปิดล้อมและตรวจค้นหีบห่อ - ยานพาหนะที่เข้ามาในเขตท่าเรือกรุงเทพ เพื่อป้องกันและปราบปรามเครือข่ายลักลอบขนยาเสพติดอย่างต่อเนื่อง หลังในช่วงปีที่ผ่านมาตรวจยึดยาเสพติดได้เป็นจํานวนมาก อาทิ ยาไอซ์ มูลค่ากว่า 3,000 ล้านบาท ก่อนส่งไปไต้หวัน ในเดือน ธ.ค. 64 ซึ่งเป็นการกระทําผิดตาม พ.ร.บ.ศุลกากร พ.ศ. 2560 และประมวลกฎหมายยาเสพติด พ.ศ. 2564
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการ ภาครัฐ 4.0
วันจันทร์ที่ 11 กรกฎาคม 2565
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการ ภาครัฐ 4.0
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการ
ภาครัฐ 4.0
วันนี้ (11 กรกฎาคม 2565) เวลา 10.00 น. นางวรวรรณ  ชิตอรุณ  รองปลัดกระทรวงอุตสาหกรรม เป็นประธานการประชุมเตรียมความพร้อมการตรวจประเมินรางวัลคุณภาพการบริหารจัดการภาครัฐ 4.0 ประจําปีงบประมาณ พ.ศ. 2565  โดยที่ประชุมฯ  ได้มีการหารือเกี่ยวกับแนวทางการ “การตรวจประเมิน Site Visit” แนวทางการนําเสนอผลงานของสํานักงานปลัดกระทรวงอุตสาหกรรม รวมถึงความก้าวหน้าเตรียมการตรวจประเมินรางวัลคุณภาพการบริหารจัดการภาครัฐ 4.0 ณ ห้องประชุม อก. 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวง ชี้แจงกรณีรถกระบะเสียหลักพุ่งเข้าบริเวณพื้นที่โครงการก่อสร้างบนถนนมาลัยแมน ทล.321 อำเภอกำแพงแสน จังหวัดนครปฐม
วันพฤหัสบดีที่ 4 สิงหาคม 2565
กรมทางหลวง ชี้แจงกรณีรถกระบะเสียหลักพุ่งเข้าบริเวณพื้นที่โครงการก่อสร้างบนถนนมาลัยแมน ทล.321 อําเภอกําแพงแสน จังหวัดนครปฐม
.....
ตามที่ได้เกิดอุบัติเหตุรถกระบะเสียหลักพุ่งตกลงไปในพื้นที่ก่อสร้างบนทางหลวงหมายเลข321 ที่ กม. 33+200 อําเภอกําแพงแสน จังหวัดนครปฐม เหตุเกิดเมื่อวันพฤหัสบดีที่ 4 สิงหาคม 2565 เวลาประมาณ 02.30 น. นั้น สาเหตุเนื่องจากเมื่อรถกระบะขับมาตาม ทล.321 ก่อนถึงที่เกิดเหตุ ได้มีรถยนต์สิบล้อขับแซงกระทันหัน ทําให้รถกระบะต้องเบี่ยงหลบออกทางด้านซ้ายแล้วเข้าไปในพื้นที่โครงการก่อสร้างที่ขุดผิวทางเพื่อวางท่อระบายน้ํา ซึ่งบริเวณดังกล่าวมีป้ายเตือนและไฟกระพริบ แต่เนื่องจากมีฝนตกหนักคาดว่าป้ายเตือนและไฟกระพริบอาจจะล้ม เป็นเหตุให้รถกระบะพุ่งตกลงไปและมีผู้ได้รับบาดเจ็บเล็กน้อย 1 ราย จากอุบัติเหตุดังกล่าว กรมทางหลวงขออภัยสําหรับเหตุการณ์ที่เกิดขึ้น โดยผู้รับจ้างได้เข้าช่วยเหลือในการยกรถกระบะขึ้นจากที่เกิดเหตุ พร้อมให้ความช่วยเหลือผู้เสียหายแล้วในเบื้องต้น
ทั้งนี้ กรมทางหลวงได้กําชับให้โครงการก่อสร้างดําเนินการเพิ่มมาตรการความปลอดภัยในระหว่างการก่อสร้าง และหมั่นตรวจสอบความพร้อมของอุปกรณ์อํานวยความปลอดภัยอย่างเคร่งครัด เพื่อสร้างความมั่นใจและความปลอดภัยให้กับประชาชนผู้ใช้ทาง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 กันยายน 2564​ พบพนักงานติดเชื้อไวรัส COVID-19 จำนวน​ 8 ราย
วันอังคารที่ 21 กันยายน 2564
ประกาศ ขสมก. ประจําวันที่ 21 กันยายน 2564​ พบพนักงานติดเชื้อไวรัส COVID-19 จํานวน​ 8 ราย
ประกาศ ขสมก. ประจําวันที่ 21 กันยายน 2564​ พบพนักงานติดเชื้อไวรัส COVID-19 จํานวน​ 8 ราย
1)พนักงานขับรถโดยสารธรรมดา สาย 26 เพศชาย อายุ 55 ปี
2) พนักงานขับรถโดยสารธรรมดา สาย 71 เพศชาย อายุ 53 ปี
3) พนักงานบัญชีค่าโดยสาร ระดับ 2 อู่กําแพงเพชร เพศหญิง อายุ 48 ปี
4) พนักงานบัญชีค่าโดยสาร ระดับ 2 อู่กําแพงเพชร เพศชาย อายุ 58 ปี
5) พนักงานเก็บค่าโดยสารรถธรรมดา สาย 23 เพศหญิง อายุ 23 ปี
6) พนักงานขับรถโดยสารธรรมดา สาย 45 เพศชาย อายุ 54 ปี
7)​​ พนักงานขับรถโดยสารปรับอากาศ สาย 205 เพศชาย อายุ 26 ปี
8) พนักงานธุรการ ระดับ 2 งานธุรการปฏิบัติการเดินรถ อู่วัดไร่ขิง เพศชาย อายุ 40 ปี
รัฐบาลไทย-ข่าวทำเนียบรัฐบาล-รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงใหม่
วันอาทิตย์ที่ 27 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงใหม่
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงใหม่ ชื่นชมการบริหารจัดการในที่ พร้อมชิมเนื้อโค นมโคและผลิตภัณท์จากโค สร้างความเชื่อมั่น “ลัมปี - สกิน เป็นแล้วรักษาหาย เนื้อทานได้ ไม่ติดต่อสู่คน”
(27 มิ.ย.64)นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่สหกรณ์โคนมแม่ออน จํากัด อําเภอแม่ออน จังหวัดเชียงใหม่ เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (LumpkSkinDisesae)ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ และเยี่ยมชมการบริหารจัดการฟาร์มโคนมที่วรากรฟาร์ม โดยมีนายเจริญฤทธิ์ สงวนสัตย์ ผู้ว่าราชการจังหวัดเชียงใหม่ นายสุรเดช สมิเปรม รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"ขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดสจากเดิมที่นําเข้ามาแล้ว360,000โด๊สเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินเยียวยากรณีโค -กระบือ เสียชีวิต โดยอัตราเงินเยียวยาใหม่ จะเยียวยาโคต่ําสุด 13,000 บาทต่อตัว สูงสุด 35,000 บาทต่อตัว กระบือเยียวยาต่ําสุด 16,000 บาทต่อตัว สูงสุด 41,000 บาทต่อตัว นอกจากนี้ยังจะให้เพิ่มการเยียวยาให้เกษตรกรเจ้าของโค-กระบือจ่ายตามจริง แต่ไม่เกินรายละ5ตัว" รมช.ประภัตร กล่าว
รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
นอกจากนี้ รมช.ประภัตรและคณะยังได้ร่วมรับประทานเนื้อโค นมโคและผลิตภันณ์แปรรูปจากนมโค ซึ่งเป็นผลผลิตของเกษตรกรจังหวัดเชียงใหม่ เพื่อสร้างความมั่นใจในการบริโภคให้กับประชาชน "ลัมปี - สกิน เป็นแล้วรักษาหาย เนื้อทานได้ ไม่ติดต่อสู่คน"
รัฐบาลไทย-ข่าวทำเนียบรัฐบาล-รมว.แรงงาน คาด PHUKET SANDBOX จ้างงานเพิ่มกว่า 1.5 หมื่นอัตรา หลังผ่อนมาตรการเดินทางเข้าภูเก็ต
วันอาทิตย์ที่ 17 ตุลาคม 2564
รมว.แรงงาน คาด PHUKET SANDBOX จ้างงานเพิ่มกว่า 1.5 หมื่นอัตรา หลังผ่อนมาตรการเดินทางเข้าภูเก็ต
กระทรวงแรงงาน สํารวจความต้องการจ้างงานภูเก็ต คาดสถานประกอบการเตรียมจ้างงานเพิ่ม 1.5 หมื่นอัตรา หลังนําร่อง  PHUKET SANDBOX และพร้อมผ่อนคลายมาตรการเดินทางข้ามจังหวัด ตั้งแต่ 16 ตุลาคม 64
นายสุชาติ ชมกลิ่น รัฐมนตรีว่าการกระทรวงแรงงาน เผย สถานการณ์การจ้างงาน PHUKET SANDBOX ตั้งแต่วันที่ 16 ตุลาคม 2564 ภายหลังจากจังหวัดภูเก็ต ได้ออกมาตรการผ่อนคลายการเดินทางเข้าจังหวัดภูเก็ต จะทําให้นักท่องเที่ยวทั้งคนไทยและต่างชาติ เดินทางมาท่องเที่ยวจังหวัดภูเก็ตเป็นจํานวนมาก ซึ่งจะทําให้เกิดการจ้างงานเพิ่มขึ้น เนื่องจากช่วงเดือนตุลาคม 64 - พฤษภาคม 65 จะเป็นช่วงฤดูการท่องเที่ยว (High Season) ของจังหวัดภูเก็ต โดยกรมการการจัดหางาน กระทรวงแรงงาน สํารวจความต้องการจ้างงานจากนายจ้าง/สถานประกอบการ พบต้องการจ้างงานประมาณ 15,000 อัตรา และคาดว่าจะมีผู้สมัครงานประมาณ 10,000 คน
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ผลักดัน โครงการ PHUKET SANDBOX จนได้เริ่มดําเนินการตั้งแต่วันที่ 1 กรกฎาคม 2564 เป็นต้นมา ซึ่งทําให้ 3 เดือนที่ผ่านมานายจ้าง/สถานประกอบการต้องการจ้างแรงงานเพิ่มมากขึ้น เพื่อรับนักท่องเที่ยวต่างชาติที่เดินทางเข้ามาท่องเที่ยวในจังหวัดภูเก็ต พร้อมกับที่ทางจังหวัดเร่งฉีดวัคซีนเข็มที่ 3 ให้กับคนภูเก็ต คนที่ทํางานในจังหวัดภูเก็ต รวมทั้งแรงงานต่างด้าว ตามแนวทางของ PHUKET SANDBOX ทําให้ปัจจุบันภูเก็ตมีความพร้อมเต็มที่ ที่จะผ่อนคลายมาตรการเดินทางเข้าจังหวัดภูเก็ตเพื่อฟื้นฟูเศรษฐกิจรองรับนักท่องเที่ยวทั้งไทยและต่างประเทศ ซึ่งถือเป็นความสําเร็จอีกเรื่องที่น่ายินดี” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ตั้งแต่เดือนกรกฎาคม - กันยายน 64 (ระยะเวลา 3 เดือน) ที่ดําเนินการโครงการ PHUKET SANDBOX มีนายจ้างสถานประกอบการ ต้องการจ้างงาน 2,727 อัตรา ผู้สมัครงาน 3,337 คน และบรรจุงานทั้งหมด 2,538 คน ประเภทกิจการที่มีการบรรจุงานมากที่สุด ได้แก่ กิจการร้านสะดวกซื้อ ร้านขายของที่ระลึก ในตําแหน่ง พนักงานขายหน้าร้าน กิจการก่อสร้าง และจําหน่ายวัสดุ ในตําแหน่ง แรงงานทั่วไป ช่างเทคนิควิศวกรรมไฟฟ้า ช่างเทคนิควิศวกรรมโยธา (ก่อสร้าง) ช่างก่อสร้าง ช่างเชื่อมโลหะ กิจการโรงแรม รีสอร์ทและห้องชุด ในตําแหน่ง พนักงานบริการลูกค้า พนักงานเสิร์ฟ พนักงานล้างจาน แม่บ้าน แคชเชียร์ บาร์เทนเดอร์ และกิจการบริการด้านอาหารในภัตตาคาร/ร้านอาหาร ในตําแหน่ง พ่อครัว บาร์เทนเดอร์ โดยจังหวัดภูเก็ตเดิมเป็นจังหวัดที่มีรายได้จากภาคธุรกิจท่องเที่ยว บริการและโรงแรมเป็นรายได้หลัก ทําให้ได้รับผลกระทบจากสถานการณ์การแพร่ระบาดของโรคโควิด – 19 อย่างชัดเจน หากเทียบสถานการณ์การจ้างงานก่อนที่จะมี PHUKET SANDBOX ตั้งแต่เดือนตุลาคม 63 – เดือนมิถุนายน 64 (ระยะเวลา 9 เดือน) มีนายจ้างสถานประกอบการ ต้องการจ้างงาน 6,141 อัตรา ผู้สมัครงาน 6,858 คน และบรรจุงาน 5,520 คน ซึ่งต้องยอมรับว่าโครงการฯ มีส่วนช่วยให้เกิดการจ้างงานภายในจังหวัดเพิ่มขึ้น ช่วยคนหางานให้มีรายได้ดูแลตัวเองและครอบครัวต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ประชุมเจ้าหนี้ผ่านสื่ออิเล็กทรอนิกส์ (e-Meeting) เจ้าหนี้ลงมติยอมรับแผนฟื้นฟูกิจการ บริษัท สายการบินนกแอร์
วันพฤหัสบดีที่ 5 สิงหาคม 2564
กระทรวงยุติธรรม โดยกรมบังคับคดี ประชุมเจ้าหนี้ผ่านสื่ออิเล็กทรอนิกส์ (e-Meeting) เจ้าหนี้ลงมติยอมรับแผนฟื้นฟูกิจการ บริษัท สายการบินนกแอร์
กระทรวงยุติธรรม โดยกรมบังคับคดี ประชุมเจ้าหนี้ผ่านสื่ออิเล็กทรอนิกส์ (e-Meeting) เพื่อพิจารณาแผนฟื้นฟูกิจการของ บริษัท สายการบินนกแอร์ จํากัด (มหาชน) เจ้าหนี้ได้ลงมติผ่านระบบ LED Vote ยอมรับแผนฟื้นฟูคิดเป็นจํานวนหนี้ ร้อยละ 76.72
นางอรัญญา ทองน้ําตะโก อธิบดีกรมบังคับคดี เปิดเผยว่า เมื่อวันที่ 4 สิงหาคม 2564 เจ้าพนักงานพิทักษ์ทรัพย์ กรมบังคับคดีได้ประชุมเจ้าหนี้ผ่านสื่ออิเล็กทรอนิกส์ (e-Meeting) ในระบบ Zoom ภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) เพื่อพิจารณาแผนฟื้นฟูกิจการของ บริษัท สายการบินนกแอร์ จํากัด (มหาชน) ซึ่งที่ประชุมเจ้าหนี้ได้ลงมติผ่านระบบ LED Vote ยอมรับแผนฟื้นฟูคิดเป็นจํานวนหนี้ ร้อยละ 76.72 จากจํานวนหนี้ของเจ้าหนี้ที่เข้าประชุมและออกเสียง โดยแผนมีผู้บริหารแผนจํานวน 4 คน ประกอบด้วย 1.นายวุฒิภูมิ จุฬางกูร 2.นายไต้ ชอง อี 3.นาย ปริญญา ไววัฒนา และ4.นายชวลิต อัตถศาสตร์ และที่ประชุมเจ้าหนี้ไม่ได้ตั้งคณะกรรมการเจ้าหนี้แต่อย่างใด สําหรับขั้นตอนต่อไปเจ้าพนักงานพิทักษ์ทรัพย์จะรายงานผลการประชุมเจ้าหนี้ให้ศาลล้มละลายกลางพิจารณา ว่าจะเห็นชอบด้วยแผนตามมติที่ประชุมเจ้าหนี้หรือไม่โดยศาลกําหนดนัดพิจารณา ในวันที่ 26 สิงหาคม 2564 เวลา 09.00 น. ณ ศาลล้มละลายกลาง ซึ่งเจ้าพนักงานพิทักษ์ทรัพย์ได้แจ้งกําหนดนัดพิจารณาของศาลให้บรรดาเจ้าหนี้ทราบแล้ว
ทั้งนี้ สามารถติดต่อสอบถามรายละเอียดเพิ่มเติมได้ที่ กองฟื้นฟูกิจการของลูกหนี้ หมายเลขโทรศัพท์ 08 1901 6854, 06 5521 1930 หรือสายด่วนกรมบังคับคดี 1111 กด 79 เว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-รมว.เฮ้ง ปล่อยกู้ 0% ให้ผู้รับงานไปทำที่บ้าน
วันพฤหัสบดีที่ 24 กุมภาพันธ์ 2565
รมว.เฮ้ง ปล่อยกู้ 0% ให้ผู้รับงานไปทําที่บ้าน
รัฐมนตรีว่าการกระทรวงแรงงาน ช่วยเหลือผู้รับงานไปทําที่บ้าน ลดดอกเบี้ยเหลือ 0% 12 งวด ต่อเนื่องปีที่ 3 ยื่นกู้ได้ตั้งแต่บัดนี้ ถึง 31 สิงหาคม 2565
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานมีนโยบายเร่งด่วน ในการกระตุ้น ส่งเสริมและรักษาการจ้างงาน พัฒนาฝีมือแรงงาน รวมถึงทางเลือกอาชีพอิสระ และการรับงานไปทําที่บ้านแก่ผู้ว่างงาน โดยในปีงบประมาณ 2565 กระทรวงแรงงานได้อนุมัติวงเงินกู้ยืม จํานวน 5,000,000 บาท พร้อมมาตรการลดอัตราดอกเบี้ยเหลือร้อยละ 0 ต่อปี (จากเดิมร้อยละ 3) ในงวดที่ 1 -12 ต่อเนื่องเป็นปีที่ 3 เพื่อเป็นทุนหมุนเวียนสําหรับแรงงานนอกระบบที่เป็นผู้รับงาน/กลุ่มผู้รับงานไปทําที่บ้าน สามารถเข้าถึงแหล่งเงินทุนถูกกฎหมาย บรรเทาความเดือดร้อนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ผู้กํากับดูแลกระทรวงแรงงาน ให้ความสําคัญและห่วงใยพี่น้องแรงงานที่ได้รับผลกระทบจากการแพร่ระบาดของโรคโควิด - 19 โดยเฉพาะแรงงานนอกระบบที่ต้องการทํางาน มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยกําชับกระทรวงแรงงานดูแลช่วยเหลืออย่างเท่าเทียม ทั่วถึงเพื่อให้สามารถก้าวต่อไปได้ภายใต้สถานการณ์โควิด – 19” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กองทุนผู้รับงานไปทําที่บ้าน มีวัตถุประสงค์เพื่อเป็นเงินทุนหมุนเวียนสําหรับให้กลุ่มผู้รับงานไปทําที่บ้านกู้ยืมไปซื้อวัตถุดิบหรืออุปกรณ์ในการผลิตหรือใช้ขยายการผลิต สอดคล้องกับนโยบายสําคัญของกรมการจัดหางาน ในการส่งเสริมการจ้างงานและการประกอบอาชีพแรงงานกลุ่มเปราะบางเพื่อให้มีคุณภาพชีวิตที่ดีขึ้น ซึ่งคุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล
โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปีโดยผู้ที่สนใจกู้ยืมเงินกองทุนฯ สามารถตรวจสอบคุณสมบัติและยื่นคําขอกู้เงินได้ที่สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัด ในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ภายใน 31 สิงหาคม 2565 และทําสัญญากู้ยืมให้แล้วเสร็จภายในวันที่ 30 กันยายน 2565 หรือสอบถามรายละเอียดเพิ่มเติมที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมการใช้ยางพาราภายในประเทศ เพิ่มประสิทธิภาพในการอำนวยความปลอดภัย ติดตั้งเสาหลักนำทางยางธรรมชาติบนถนนสาย ตก.3050 จังหวัดตาก
วันอังคารที่ 14 กันยายน 2564
กรมทางหลวงชนบท ส่งเสริมการใช้ยางพาราภายในประเทศ เพิ่มประสิทธิภาพในการอํานวยความปลอดภัย ติดตั้งเสาหลักนําทางยางธรรมชาติบนถนนสาย ตก.3050 จังหวัดตาก
กรมทางหลวงชนบท กระทรวงคมนาคม โดยแขวงทางหลวงชนบทตาก หมวดบํารุงทางหลวงชนบทแม่สอด ได้ดําเนินการติดตั้งเสาหลักนําทางยางธรรมชาติ (Rubber Guide Post : RGP) บนถนนทางหลวงชนบทสาย ตก.3050 ถนนเฉลิมเทพ อําเภอแม่สอด จังหวัดตาก ระยะทางรวม 11.665 กิโลเมตร
กรมทางหลวงชนบท กระทรวงคมนาคม โดยแขวงทางหลวงชนบทตาก หมวดบํารุงทางหลวงชนบทแม่สอด ได้ดําเนินการติดตั้งเสาหลักนําทางยางธรรมชาติ (Rubber Guide Post : RGP) บนถนนทางหลวงชนบทสาย ตก.3050 ถนนเฉลิมเทพ อําเภอแม่สอด จังหวัดตาก ระยะทางรวม 11.665 กิโลเมตร ซึ่งมีแผนที่จะติดตั้ง RGP จํานวน 110 ต้น ปัจจุบันได้ดําเนินการติดตั้งแล้วเสร็จ จํานวน 59 ต้น ในส่วนที่เหลืออีก 51 ต้น คาดว่าจะติดตั้งให้แล้วเสร็จภายในเดือนกันยายน 2564 นี้
ทั้งนี้ เพื่อเพิ่มประสิทธิภาพในการอํานวยความสะดวกปลอดภัยให้กับผู้ใช้ทาง ป้องกันและลดความรุนแรงในการเกิดอุบัติเหตุ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ในการส่งเสริมการใช้ยางพาราภายในประเทศมาเป็นส่วนผสมในอุปกรณ์อํานวยความปลอดภัยให้มากขึ้น เพื่อแก้ไขปัญหาราคายางพาราตกต่ําเป็นการรักษาเสถียรภาพราคายาง สร้างรายได้โดยตรงให้แก่เกษตรกรชาวสวนยางให้มีคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-ดีอีเอส หนุนระบบสื่อสารฯ อำนวยความสะดวกแก่ศูนย์พักคอยสถานีกลางบางซื่อและศูนย์ฯ สังกัด กทม.อีก 10 แห่ง
วันอาทิตย์ที่ 15 สิงหาคม 2564
ดีอีเอส หนุนระบบสื่อสารฯ อํานวยความสะดวกแก่ศูนย์พักคอยสถานีกลางบางซื่อและศูนย์ฯ สังกัด กทม.อีก 10 แห่ง
ดีอีเอส หนุนระบบสื่อสารฯ อํานวยความสะดวกแก่ศูนย์พักคอยสถานีกลางบางซื่อและศูนย์ฯ สังกัด กทม.อีก 10 แห่ง
เมื่อวันที่15สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนาวาอากาศเอกสมศักดิ์ขาวสุวรรณ์กรรมการและรักษาการกรรมการผู้จัดการใหญ่บริษัทโทรคมนาคมแห่งชาติจํากัด(มหาชน)หรือNTลงพื้นที่ดูแลการติดตั้งโครงข่ายสื่อสารโทรคมนาคมและอุปกรณ์ที่เกี่ยวข้องกับการปฏิบัติงานของเจ้าหน้าที่ณศูนย์พักคอยสถานีกลางบางซื่อเขตบางซื่อกรุงเทพมหานครเพื่อให้บริการแก่เจ้าหน้าที่บุคลากรทางการแพทย์รวมถึงผู้ป่วยโควิด-19ได้ใช้ในการปฏิบัติงานและรักษาตัวได้อย่างสะดวกรวดเร็วซึ่งระบบทั้งหมดสามารถสนับสนุนภารกิจหลักของศูนย์ในการเป็นจุดรองรับผู้ป่วยติดเชื้อให้มาพักรักษาตัวแยกออกมาจากบ้านระหว่างรอส่งต่อรักษาในโรงพยาบาลได้อย่างมีประสิทธิภาพ
นอกจากนี้กระทรวงดิจิทัลฯยังได้สนับสนุนระบบสื่อสารระบบอินเทอร์เน็ตระบบกล้องCCTVเครื่องบันทึกภาพกล้องCCTVพร้อมอุปกรณ์Monitorและระบบอินเตอร์คอมให้แก่ศูนย์พักคอยในสังกัดกรุงเทพมหานครอีกจํานวน10แห่ง ประกอบด้วยศูนย์กีฬารามอินทราเขตบางเขนศูนย์กีฬาประชานิเวศน์เขตจตุจักรศูนย์สร้างสุขทุกวัยเขตจตุจักรศูนย์เยาวชนเขตดอนเมืองศูนย์พักคอยวัดมัชฌินติการามเขตบางซื่อศูนย์พักคอยส่งเสริมและสนับสนุนเขตลาดพร้าว1ศูนย์พักคอยวัดราษฎร์นิยมธรรมเขตสายไหมศูนย์พักคอยส่งเสริมและสนับสนุนเขตลาดพร้าว2ศูนย์พักคอยอาคารคลังสินค้าบริษัทอาร์บีเอสโลจิสติกส์จํากัดและศูนย์พักคอยมหาวิทยาลัยธุรกิจบัณฑิตย์เขตหลักสี่
*********
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย เดินทางลงตรวจเยี่ยมการปฏิบัติหน้าที่ในเส้นทางรถไฟสายใต้
วันจันทร์ที่ 22 สิงหาคม 2565
ผู้ว่าการรถไฟแห่งประเทศไทย เดินทางลงตรวจเยี่ยมการปฏิบัติหน้าที่ในเส้นทางรถไฟสายใต้
พร้อมมอบนโยบายยกระดับการให้บริการ ให้เกิดความสะดวก รวดเร็ว  ปลอดภัย สร้างความมั่นใจสูงสุดแก่ประชาชนผู้ใช้บริการ
เมื่อวันที่ 17-18 สิงหาคม 2565 นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม พร้อมด้วยคณะผู้บริหาร ได้เดินทางลงพื้นที่ตรวจเยี่ยมการปฏิบัติงานในพื้นที่เส้นทางรถไฟสายใต้ เพื่อมอบนโยบายในการยกระดับการให้บริการ ให้เกิดความสะดวก รวดเร็ว ปลอดภัย สร้างความมั่นใจแก่ประชาชนผู้ใช้บริการรถไฟในพื้นที่ ตลอดจนได้ลงพบปะเจ้าหน้าที่รถไฟ ที่โรงรถจักรชุมพร สถานีชุมพร สุราษฎร์ธานี ชุมทางทุ่งสง พัทลุง และชุมทางหาดใหญ่ เพื่อพูดคุย เปิดรับฟังความเห็น เป็นการสร้างขวัญและกําลังใจแก่ผู้ปฏิบัติงาน
นายนิรุฒ มณีพันธุ์ ผู้ว่าการรถไฟแห่งประเทศไทย เปิดเผยว่า การลงพื้นที่ครั้งนี้ได้มีการเปิดรับฟังความคิดเห็นจากผู้ปฏิบัติงานในพื้นที่ เพื่อนํามาปรับปรุงแก้ไขการให้บริการในด้านต่าง ๆ ให้ดียิ่งขึ้น เพราะรถไฟสายใต้ ถือเป็นเส้นเลือดใหญ่ในการเดินทางที่สําคัญ และในแต่ละวันมีพี่น้องประชาชนภาคใต้ใช้บริการเป็นจํานวนมาก โดยได้สั่งการให้เร่งแก้ปัญหาความล่าช้าขบวนรถสายใต้ ที่ได้รับผลกระทบจากการก่อสร้างโครงการรถไฟทางคู่ พร้อมกับกําชับขอให้การก่อสร้างในช่วงต่างๆ ต้องทําให้สําเร็จตามแผน และหากติดขัดด้านใดขอให้รายงานเข้ามาโดยด่วนเพื่อเร่งแก้ไขอย่างทันท่วงที
นอกจากนี้ ได้มอบนโยบายเกี่ยวกับแผนการพัฒนาบริหารจัดการที่ดินของ รฟท. การให้บริการเดินรถขนส่งสินค้า เชื่อมโยงโครงข่ายการขนส่งทางรางระหว่างประเทศ ซึ่งเพิ่งมีการร่วมมือกับการรถไฟมาเลเซีย ทดลองเดินขบวนรถสินค้า คอนเทนเนอร์ ระหว่างประเทศไทย-มาเลเซีย-สปป.ลาวไปเมื่อสัปดาห์ที่แล้ว ตลอดจนการส่งเสริมพัฒนาการท่องเที่ยวทางรถไฟ เพื่อให้นักท่องเที่ยวเดินทางมามากขึ้น ซึ่งจะช่วยกระตุ้นให้เกิดการกระจายรายได้แก่ประชาชนในพื้นที่
ขณะเดียวกัน รฟท.ยังได้เพิ่มแนวทางการดูแลความปลอดภัยในการเดินรถและการให้บริการแก่ผู้โดยสารในเส้นทางสายใต้ โดยได้มีการประชุมร่วมกับเจ้าหน้าที่ท้องถิ่น และ พ.ต.ท.วิษณุ ชนะอักษร ผบ.ฉก.ตชด.43 เพื่อกําหนดมาตรการแนวทางการป้องกันความปลอดภัย ให้แก่ผู้ปฏิบัติงาน อาสาสมัคร ในพื้นที่จังหวัดชายแดนภาคใต้เป็นการเฉพาะ โดยเฉพาะการให้ความสําคัญต่อการใช้กิจกรรมมวลชนสัมพันธ์ เพื่อสร้างการมีส่วนร่วมจากชุมชนในพื้นที่ เข้ามาช่วยพัฒนาบริการเดินรถในพื้นที่จังหวัดชายแดนภาคใต้ ให้มีความสะดวก รวดเร็วและปลอดภัย
ท้ายนี้ นายนิรุฒยังได้ขอบคุณ และมอบกําลังใจแก่เจ้าหน้าที่ในพื้นที่จังหวัดชายแดนภาคใต้ ที่ได้ปฏิบัติงานด้วยความเสียสละ อดทน ในการให้บริการแก่ประชาชน ควบคู่กับการดูแลรักษาความสงบเรียบร้อย พร้อมทั้งขอความร่วมมือให้พนักงานรถไฟทุกคน ปฏิบัติหน้าที่ด้วยความเข้มแข็ง ดูแลมาตรฐานความปลอดภัยของผู้โดยสาร ทั้งในเขตสถานีและ 2 ข้างทางรถไฟ เพื่อสร้างความเชื่อมั่นในการให้บริการที่ดี สะดวก รวดเร็ว ปลอดภัยแก่ผู้โดยสารสูงสุดต่อไป
รัฐบาลไทย-ข่าวทำเนียบรัฐบาล-บันทึกเทปถวายพระพร เนื่องในโอกาส วันเฉลิมพระชนมพรรษา พระบาทสมเด็จพระเจ้าอยู่หัว
วันพุธที่ 6 กรกฎาคม 2565
บันทึกเทปถวายพระพร  เนื่องในโอกาส วันเฉลิมพระชนมพรรษา  พระบาทสมเด็จพระเจ้าอยู่หัว
นายจุรินทร์  ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์  นายสินิตย์ เลิศไกร  รัฐมนตรีช่วยว่าการกระทรวงพาณิชย์
นายบุณยฤทธิ์ กัลยาณมิตร ปลัดกระทรวงพาณิชย์ พร้อมด้วยผู้บริหาร บันทึกเทปถวายพระพร เนื่องในโอกาส วันเฉลิมพระชนมพรรษา พระบาทสมเด็จพระเจ้าอยู่หัว เมื่อวันที่ 6 กรกฎาคม 2565 ณ สถานีโทรทัศน์ช่อง 9 MCOT HD
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (8 ก.ย.64)
วันพฤหัสบดีที่ 9 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (8 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 8 ก.ย.64 จํานวน 900 คน
ฉีดไปแล้ว 19,700 คน
ต้องฉีดอีก 13,300 คน
รัฐบาลไทย-ข่าวทำเนียบรัฐบาล-นรม.มอบ รมต.อนุชา นำความห่วงใย ลงพื้นที่ ช่วยเหลือ ให้กำลังใจชาวชัยนาท
วันพุธที่ 6 ตุลาคม 2564
นรม.มอบ รมต.อนุชา นําความห่วงใย ลงพื้นที่ ช่วยเหลือ ให้กําลังใจชาวชัยนาท
นรม.มอบ รมต.อนุชา นําความห่วงใย ลงพื้นที่ ช่วยเหลือ ให้กําลังใจชาวชัยนาท
วันนี้ (6 ตุลาคม 2564) นายอนุชา นาคาศัย รัฐมนตรีประจําสํานักนายกรัฐมนตรีลงพื้นทึ่ตรวจติดตามสถานการณ์ปัญหาอุทกภัย พร้อมมอบถุงยังชีพ จํานวน 6,500 ชุด เพื่อส่งมอบความห่วงใยจากรัฐบาลถึงประชาชนผู้ประสบปัญหาอุทกภัยในพื้นที่จังหวัดชัยนาท
รัฐมนตรีประจําสํานักนายกรัฐมนตรีกล่าวว่า ในช่วงเวลาที่ผ่านมา มีหลายพื้นที่ประสบปัญหาอุทกภัย พื้นที่จังหวัดชัยนาทเป็นอีกหนึ่งพื้นที่ที่ประสบปัญหาน้ําท่วม ซึ่งได้รับผลกระทบจากการระบายน้ําเขื่อนเจ้าพระยา รัฐบาลมีหน้าที่ดูแลทุกข์สุข รวมถึงความเป็นอยู่ของประชาชนทั่วทุกพื้นที่ในประเทศไทย ตนเองในฐานะคนจังหวัดชัยนาทขอเป็นตัวแทนนายกรัฐมนตรีและรัฐบาลนําความห่วงใยและกําลังใจมามอบให้ชาวชัยนาท ขอให้ทุกคนอดทน ยิ้มสู้กับปัญหา
รัฐมนตรีประจําสํานักนายกรัฐมนตรีฝากให้พี่น้องประชาชนดูแลสุขภาพให้แข็งแรง ขอให้ระมัดระวังโรคที่มากับน้ํา โดยเฉพาะการแพร่ระบาดของโรคโควิด-19 ขอให้ทุกคนยังปฎิบัติตามมาตรการป้องกันอย่างเคร่งครัด นายกรัฐมนตรีและรัฐบาลเข้าใจถึงความเดือดร้อนของประชาชน ตลอดเวลาที่ผ่านมาไม่ได้นิ่งนอนใจพยายามแก้ไขปัญหาอย่างเต็มที่ ขอให้ทุกคนให้ความร่วมมือช่วยแก้ไขปัญหาไปด้วยกัน คนไทยถ้าร่วมมือกันไม่ว่าปัญหาจะหนักแค่ไหนเราก็สามารถก้าวผ่านปัญหามาได้ทุกครั้งด้วยความรักและความสามัคคี
..................................................
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานมอบเครื่องอุปโภคบริโภค ให้แก่ผู้นำศาสนสถาน ๓ ศาสนา "ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19)"
วันศุกร์ที่ 23 กรกฎาคม 2564
ผู้ช่วยรมว.วธ.เป็นประธานมอบเครื่องอุปโภคบริโภค ให้แก่ผู้นําศาสนสถาน ๓ ศาสนา "ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19)"
ผู้ช่วยรมว.วธ.เป็นประธานมอบเครื่องอุปโภคบริโภค ให้แก่ผู้นําศาสนสถาน ๓ ศาสนา "ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19)"
วันที่ ๒๓ กรกฎาคม ๒๕๖๔ เวลา ๑๐.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานมอบเครื่องอุปโภคบริโภค ให้แก่ผู้นําศาสนสถาน ๓ ศาสนา ณ วัดนักบุญฟิลิปและยากอบ หัวไผ่ ต.โคกขี้หนอน อ.พานทอง มัสยิดดารุ้ล อิบาดะห์ เมืองพัทยา อ.บางละมุง และวัดสุทธาวาส ต.หนองปรือ อ.บางละมุง จ.ชลบุรี ในโครงการของสํานักงานวัฒนธรรมจังหวัดชลบุรี “ศาสนิกชนร่วมใจ ช่วยเหลือผู้ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19) เฉลิมพระเกียรติสมเด็จเจ้าฟ้าฯ กรมพระศรีสวางควัฒน วรขัตติยราชนารี เนื่องในโอกาสวันคล้ายวันประสูติ ๔ กรกฎาคม ๒๕๖๔” ตามนโยบายของรัฐมนตรีว่าการกระทรวงวัฒนธรรม โดยมีนางศุภาวี บํารุงศักดิ์ วัฒนธรรมจังหวัดชลบุรี ผู้นําศาสนสถานและคณะผู้บริหารศาสนสถาน เข้าร่วม
ทั้งนี้ โครงการดังกล่าวมีวัตถุประสงค์เพื่อส่งเสริมให้พสกนิกรทุกหมู่เหล่าร่วมกันทําความดีถวายพระราชกุศล แสดงออกถึงความจงรักภักดีต่อสถาบันพระมหากษัตริย์และนําหลักธรรมคําสอนทางศาสนามาใช้ในการดําเนินชีวิตและเสริมสร้างความรักสามัคคีของประชาชนในชาติให้มั่นคง
รัฐบาลไทย-ข่าวทำเนียบรัฐบาล-สธ.เตือนอย่าเชื่อโฆษณาผลิตภัณฑ์รักษารากผม ตัดต่อภาพผู้บริหาร สธ.สร้างความน่าเชื่อถือ
วันอาทิตย์ที่ 10 กรกฎาคม 2565
สธ.เตือนอย่าเชื่อโฆษณาผลิตภัณฑ์รักษารากผม ตัดต่อภาพผู้บริหาร สธ.สร้างความน่าเชื่อถือ
โฆษกกระทรวงสาธารณสุขเตือนประชาชนอย่าหลงเชื่อโฆษณาผลิตภัณฑ์รักษารากผม ตัดต่อภาพผู้บริหารและอดีตผู้บริหารกระทรวงสาธารณสุขคู่สินค้า หวังสร้างความน่าเชื่อถือ เสี่ยงเกิดอันตรายต่อสุขภาพ ประสาน อย.ตรวจสอบเอาผิดต่อไป
โฆษกกระทรวงสาธารณสุขเตือนประชาชนอย่าหลงเชื่อโฆษณาผลิตภัณฑ์รักษารากผม ตัดต่อภาพผู้บริหารและอดีตผู้บริหารกระทรวงสาธารณสุขคู่สินค้า หวังสร้างความน่าเชื่อถือ เสี่ยงเกิดอันตรายต่อสุขภาพ ประสาน อย.ตรวจสอบเอาผิดต่อไป
วันนี้ (10กรกฎาคม2565)นพ.รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุข เปิดเผยว่า กระทรวงสาธารณสุขได้รับแจ้งว่ามีเฟสบุ๊คเพจและเว็บไซต์ขายของจากประเทศจีน หลอกขายผลิตภัณฑ์รักษารากผม โดยมีการนําภาพผู้บริหารและอดีตผู้บริหารกระทรวงสาธารณสุข เช่น ศ.คลินิก เกียรติคุณ นพ.ปิยะสกล สกลสัตยาทร อดีตรัฐมนตรีว่าการกระทรวงสาธารณสุข นพ.มรุต จิรเศรษฐสิริ อดีตอธิบดีกรมการแพทย์แผนไทยและการแพทย์ทางเลือก และ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ ไปใช้ตัดต่อร่วมกับผลิตภัณฑ์หรือถือผลิตภัณฑ์อ้างช่วยให้ผมดําใน3วัน แก้ผมหงอกตลอดชีวิต หวังสร้างความน่าเชื่อถือ จึงขอแจ้งเตือนประชาชนว่าอย่าหลงเชื่อเด็ดขาด
“กระทรวงสาธารณสุขเป็นหน่วยงานราชการ ไม่มีการนําภาพผู้บริหารกระทรวงหรือใช้โลโก้กระทรวงไปการันตีสร้างความน่าเชื่อถือในการขายผลิตภัณฑ์หลอกลวงเหล่านี้ อีกทั้งตามระเบียบของแพทยสภา ไม่สามารถนําวิชาชีพแพทย์ไปขายสินค้าได้ ส่วนผลิตภัณฑ์ดังกล่าวมีลักษณะของการโฆษณาอวดอ้างเกินจริง สุ่มเสี่ยงที่จะมีส่วนประกอบที่เป็นอันตรายต่อร่างกาย ขออย่าหลงเชื่อซื้อผลิตภัณฑ์มาใช้ โดยจะประสานสํานักงานคณะกรรมการอาหารและยา (อย.) ดําเนินการตรวจสอบต่อไป” นพ.รุ่งเรืองกล่าว
**************************************10กรกฎาคม 2565
รัฐบาลไทย-ข่าวทำเนียบรัฐบาล-ศูนย์สนับสนุนออกซิเจนทางการแพทย์
วันอังคารที่ 7 กันยายน 2564
ศูนย์สนับสนุนออกซิเจนทางการแพทย์
วันอังคารที่ 7 กันยายน 2564
ศูนย์สนับสนุนออกซิเจนทางการแพทย์
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับภาคประชาสังคมจัดตั้งศูนย์สนับสนุนออกซิเจนทางการแพทย์ ภายใต้ชื่อภารกิจลมใต้ปีก โดยจัดส่งถังออกซิเจนและเครื่องผลิตออกซิเจน บริการเปลี่ยนถังออกซิเจนใหม่ หรือเติมก๊าซ ตามการร้องขอให้แก่ผู้ป่วยโควิด-19 ที่แยกกักตัวที่บ้าน ชุมชน หรือศูนย์พักคอย ในเขต กทม. และปริมณฑล โดยไม่มีค่าใช้จ่าย ภายใต้การดูแลของบุคลากรผู้เชี่ยวชาญในการติดตั้งและใช้งาน เพื่อประคับประคองอาการผู้ป่วยระหว่างรอเข้ารับการรักษาใน รพ. ลดอาการเจ็บป่วยรุนแรงและลดโอกาสในการเสียชีวิต พร้อมทั้งมีระบบติดตามเก็บคืนอุปกรณ์หลังการใช้งานโดยผู้ป่วยหรือญาติไม่ต้องนําไปคืนเอง ผู้ป่วยที่ต้องการความช่วยเหลือติดต่อสายด่วนกรมสนับสนุนบริการสุขภาพ 1426 ได้ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี